***Suvestinė redakcija nuo 2004-05-01 iki 2007-05-28***

*Įstatymas paskelbtas: Žin. 2001, Nr. , i. k. 1011010ISTA00IX-352*

**LIETUVOS RESPUBLIKOS**



**MOKESČIŲ UŽ PRAMONINĖS NUOSAVYBĖS OBJEKTŲ REGISTRAVIMĄ**

**ĮSTATYMAS**

2001 m. birželio 5 d. Nr. IX-352

Vilnius

**1 straipsnis. Įstatymo paskirtis**

Šis įstatymas nustato mokesčių mokėjimą už pramoninės nuosavybės objektų, nurodytų šio įstatymo 2 straipsnio 1 dalyje, registravimą ir su tuo susijusių dokumentų išdavimą, taip pat už išradimo patento, pramoninio dizaino, prekių ženklo galiojimo termino pratęsimą, patentinio patikėtinio registravimą Lietuvos Respublikos valstybiniame patentų biure (toliau – Valstybinis patentų biuras).

*Straipsnio pakeitimai:*

*Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847*

**2 straipsnis. Pagrindinės šio įstatymo sąvokos**

1. **Pramoninės nuosavybės objektas** – išradimo patentas, pramoninis dizainas, puslaidininkinio gaminio topografija, prekių ženklas.

*Straipsnio dalies pakeitimai:*

*Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847*

2. **Patentinis patikėtinis** – fizinis asmuo,Vyriausybės patvirtintų Patentinių patikėtinių nuostatų nustatyta tvarka įrašytas į Lietuvos Respublikos patentinių patikėtinių registrą.

**3 straipsnis. Mokesčių mokėtojai**

Mokesčius už pramoninės nuosavybės objektų registravimą (toliau – mokesčiai) moka fiziniai ir juridiniai asmenys, išskyrus Lietuvos banką, už pramoninės nuosavybės objektų registravimą ir su tuo susijusių dokumentų išdavimą, taip pat už išradimo patento, pramoninio dizaino, prekių ženklo galiojimo termino pratęsimą, patentinio patikėtinio registravimą Valstybiniame patentų biure.

*Straipsnio pakeitimai:*

*Nr. ,
2004-04-15,
Žin., 2004, Nr.
61-2188 (2004-04-27), i. k. 1041010ISTA0IX-2139*

**4 straipsnis. Mokesčių objektai ir dydžiai**

Mokesčiai mokami už:

1) išradimo patentavimą ir su tuo susijusių dokumentų išdavimą bei išradimo patento galiojimo terminopratęsimą (1 priedėlis);

2) pramoninio dizaino registravimą ir su tuo susijusių dokumentų išdavimą bei pramoninio dizaino galiojimo termino pratęsimą (2 priedėlis);

3) puslaidininkinio gaminio topografijos registravimą ir su tuo susijusių dokumentų išdavimą (3 priedėlis);

4) prekių ženklo registravimą ir su tuo susijusių dokumentų išdavimą bei prekių ženklo galiojimo termino pratęsimą (4 priedėlis);

5) *netenka galios 2004-01-01*;

*Straipsnio punkto pakeitimai:*

*Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847*

6) patentinio patikėtinio registravimą (6 priedėlis).

**5 straipsnis. Mokesčių lengvatos**

Fiziniams asmenims, savo vardu patentuojantiems išradimus bei registruojantiems pramoninį dizainą, už paraiškos padavimą mokesčių dydis mažinamas 50 procentų.

**6 straipsnis. Mokesčių mokėjimas**

1. Mokesčiai už išradimo patentavimą, pramoninio dizaino, puslaidininkinio gaminio topografijos, prekių ženklo registravimą ir su tuo susijusių dokumentų išdavimą bei patentinio patikėtinio registravimą mokami mokėjimo dieną nustatytaisdydžiais litais prieš registruojant pramoninės nuosavybės objektus ir išduodant su tuo susijusius dokumentus bei prieš registruojant patentinį patikėtinį Valstybiniame patentų biure.

*Straipsnio dalies pakeitimai:*

*Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847*

2. Mokesčiai už išradimo patento, pramoninio dizaino ir prekių ženklo galiojimo termino pratęsimą sumokami:

1) per du paskutinius išradimo patento galiojimo termino einamųjų metų mėnesius;

2) per šešis paskutinius pramoninio dizaino galiojimo termino mėnesius;

3) per paskutinius prekių ženklo galiojimo termino metus.

3. Mokesčiai už išradimo patento, pramoninio dizaino ir prekių ženklo galiojimo termino pratęsimą gali būti sumokėti pasibaigus šio straipsnio 2 dalies 1–3 punktuose nustatytam mokėjimo terminui, tačiau ne vėliau kaip per 6 mėnesius.

4. Už teisingą mokesčių sumokėjimą atsakingas Valstybinis patentų biuras.

5. Mokesčiai sumokami banko įstaigoje grynaisiais pinigais arba lėšas pervedant. Mokesčių sumokėjimas patvirtinamas pateikiant Valstybiniam patentų biurui mokamąjį pavedimą su banko žymomis arba kvitą.

**7 straipsnis. Mokesčių grąžinimas**

Sumokėti mokesčiai arba jų dalis grąžinama:

1) kai mokesčių sumokėta daugiau, negu numatytapagal šį įstatymą;

2) kai Valstybiniame patentų biure atsisakoma priimti paraišką, nes ji neatitinka teisės aktuose nustatytų reikalavimų;

3) kai sumokėjus mokesčius nesikreipiama dėl pramoninės nuosavybės objektų registravimo ir su tuo susijusių dokumentų išdavimo, taip pat dėl išradimo patento, pramoninio dizaino, prekių ženklo galiojimo termino pratęsimo, patentinio patikėtinio registravimo.

2. Mokesčiai grąžinami, jeigu prašymas juos grąžinti vietos mokesčio administratoriui pateikiamas per Mokesčių administravimo įstatymo nustatytą terminą.

3. Mokesčių permoką mokėtojui grąžina vietos mokesčio administratorius Mokesčių administravimo įstatymo nustatyta tvarka, jeigu mokesčių mokėtojas pateikia Valstybinio patentų biuro išduotą motyvuotą pažymą, nurodančią mokesčių grąžinimo priežastis.

**8** **straipsnis. Mokesčių mokėjimo kontrolė**

1. Mokesčių mokėjimą kontroliuoja vietos mokesčio administratorius.

2. Jeigu patikrinimo metu nustatoma, kad mokesčiai buvo sumokėti per maži arba iš viso nesumokėti, trūkstama arba visa suma Mokesčių administravimo įstatymo nustatyta tvarka išieškoma į valstybės biudžetą iš Valstybinio patentų biuro, dėl kurio kaltės mokesčiai buvo sumokėti per maži arba iš viso nesumokėti.

**9** **straipsnis. Mokesčių įskaitymas į valstybės biudžetą**

Mokesčiai įskaitomi į valstybės biudžetą.

**10 straipsnis. Įstatymo įsigaliojimas**

Šis įstatymas įsigalioja nuo 2001 m. liepos 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

Lietuvos Respublikos Seimo

2001 m. birželio 5 d.

įstatymo Nr. IX-352

1 PRIEDĖLIS

**MOKESČIŲ UŽ IŠRADIMO PATENTAVIMĄ IR SU TUO SUSIJUSIŲ DOKUMENTŲ IŠDAVIMĄ BEI IŠRADIMO PATENTO GALIOJIMO TERMINO PRATĘSIMĄ DYDŽIAI (LITAIS)**

1. Už patentinės paraiškos (toliau – paraiška) padavimą 400

1.1. Už kiekvieną po dešimtojo einantį išradimo apibrėžties punktą 40

2. Už ankstesnį paraiškos skelbimą (kai to prašo pareiškėjas) 120

3. Už tarptautinės patentinės paraiškos vertimo padavimą 400

3.1. Už kiekvieną po dešimtojo einantį tarptautinės patentinės

paraiškos išradimo apibrėžties punktą 40

4. Už Europos patento išradimo apibrėžties vertimo paskelbimą 160

4.1. Už kiekvieną po dešimtojo einantį Europos patento išradimo

apibrėžties punktą 40

5.Už Europos patento pakeistos išradimo apibrėžties

vertimo paskelbimą 120

6. Už patento išdavimą 240

7. Už apeliacijos pareiškimą 120

8. Už pakeitimo įrašymą Lietuvos Respublikos patentų registre 120

9. Už paraiškos patvirtintos kopijos išdavimą 80

10. Už išrašo iš Lietuvos Respublikos patentų registro išdavimą 120

11. Už patentinės paraiškos ar patento nuosavybės teisės pakeitimo

Registravimą 400

12. Už licencinės (sublicencinės) sutarties registravimą 240

13. Metų mokesčiai už patento galiojimą:

13.1. trečiaisiais metais 280

13.2. ketvirtaisiais metais 320

13.3. penktaisiais metais 400

13.4. šeštaisiais metais 480

13.5. septintaisiais metais 560

13.6. aštuntaisiais metais 640

13.7. devintaisiais metais 720

13.8. dešimtaisiais metais 800

13.9. vienuoliktaisiais metais 1000

13.10. dvyliktaisiais metais 1000

13.11. tryliktaisiais metai 1000

13.12. keturioliktaisiais metais 1000

13.13. penkioliktaisiais metais 1000

13.14. šešioliktaisiais metais 1200

13.15. septynioliktaisiais metais 1200

13.16. aštuonioliktaisiais metais 1200

13.17. devynioliktaisiais metais 1200

13.18. dvidešimtaisiais metais 1200

14. Už paraiškos papildomos apsaugos liudijimui gauti padavimą 400

15. Metų mokesčiai už papildomos apsaugos liudijimo galiojimą:

15.1. pirmaisiais metais 1200

15.2. antraisiais metais 1200

15.3. trečiaisiais metais 1200

15.4. ketvirtaisiais metais 1200

15.5. penktaisiais metais 1200

Pastaba. Metų mokestis už išradimo patento galiojimo termino pratęsimą, mokamas pasibaigus šio įstatymo 6 straipsnio 2 dalies 1 punkte nustatytam laikui, bet ne vėliau kaip per 6 mėnesius, didinamas 50 procentų.

Metų mokestis už patento, kurio savininkas Patentų įstatymo nustatyta tvarka pateikia pareiškimą, kad sutinka leisti bet kuriam asmeniui naudotis išradimu licenciato teisėmis, galiojimą sumažinamas 50 procentų.

*Priedo pakeitimai:*

*Nr. ,
2001-12-21,
Žin., 2001, Nr.
110-3996 (2001-12-29), i. k. 1011010ISTA00IX-688*

Lietuvos Respublikos Seimo

2001 m. birželio 5 d.

įstatymo Nr. IX-352

2 PRIEDĖLIS

**MOKESČIŲ UŽ PRAMONINIO DIZAINO REGISTRAVIMĄ IR SU TUO SUSIJUSIŲ DOKUMENTŲ IŠDAVIMĄ BEI PRAMONINIO DIZAINO GALIOJIMO TERMINO PRATĘSIMĄ DYDŽIAI (LITAIS)**

1. Už paraiškosįregistruoti pramoninį dizainą (toliau – paraiška) padavimą 320

1.1. Už kiekvieną papildomą pramoninio dizaino pavyzdį 120

2. Už registravimą, paskelbimą ir liudijimo išdavimą 320

3. Už galiojimo termino pratęsimą:

3.1. antrajam penkmečiui 800

3.2. trečiajam penkmečiui 200

3.3. ketvirtajam penkmečiui 1600

3.4. penktajam penkmečiui 2000

4. Už pakeitimo įrašymą paraiškoje ar Lietuvos Respublikos pramoninio

dizaino registre 120

5. Už apeliacijos pareiškimą 120

6. Už protesto pareiškimą 320

7. Už pramoninio dizaino perdavimo sutarties registravimą 400

8. Už pramoninio dizaino licencinės ar sublicencinės sutarties registravimą 320

9. Už išrašo iš Lietuvos Respublikos pramoninio dizaino registro išdavimą 120

10. Už paraiškos patvirtintos kopijos išdavimą 80

11. Už registracijos liudijimo dublikato išdavimą 120

12. Už paraiškos Bendrijos dizainui registruoti padavimą

per Valstybinį patentų biurą 100

*Papildyta straipsnio dalimi:*

*Nr. ,
2004-04-29,
Žin., 2004, Nr.
73-2543 (2004-04-30), i. k. 1041010ISTA0IX-2212*

**Pastaba.** Mokestis už pramoninio dizaino registracijos galiojimo termino pratęsimą, mokamas pasibaigus šio įstatymo 6 straipsnio 2 dalies 2 punkte nustatytam laikui, bet ne vėliau kaip per 6 mėnesius, didinamas 50 procentų.

\_\_\_\_\_\_\_\_\_\_\_\_\_\_

Lietuvos Respublikos Seimo

2001 m. birželio 5 d.

įstatymo Nr. IX-352

3 PRIEDĖLIS

**MOKESČIŲ UŽ PUSLAIDININKINIŲ GAMINIŲ TOPOGRAFIJŲ REGISTRAVIMĄ IR SU TUO SUSIJUSIŲ DOKUMENTŲ IŠDAVIMĄ DYDŽIAI (LITAIS)**

|  |  |  |
| --- | --- | --- |
| Už paraiškos įregistruoti puslaidininkinių gaminių topografiją padavimą | – | 400 |

\_\_\_\_\_\_\_\_\_\_\_\_\_\_

Lietuvos Respublikos Seimo

2001 m. birželio 5 d.

įstatymo Nr. IX-352

4 PRIEDĖLIS

**MOKESČIŲ UŽ PREKIŲ ŽENKLO REGISTRAVIMĄ IR SU TUO SUSIJUSIŲ DOKUMENTŲ IŠDAVIMĄ BEI PREKIŲ ŽENKLO GALIOJIMO TERMINO PRATĘSIMĄ DYDŽIAI (LITAIS)**

1. Už paraiškos įregistruoti prekių ženklą (toliau – paraiška) padavimą 240

1.1. Už daugiau kaip vieną paraiškoje nurodytą prekių ir (ar) paslaugų klasę 120

2. Už tarptautinės paraiškos nagrinėjimą 200

2.1. Už daugiau kaip vieną paraiškoje nurodytą prekių ir (ar) paslaugų klasę

paduodant tarptautinę paraišką 100

3. Už nacionalinės ženklo registracijos pakeitimą tarptautine registracija 240

4. Už prašymą pratęsti Lietuvos Respublikos prekių ženklų įstatymo

nustatytą terminą 80

5. Už prašymą atkurti Lietuvos Respublikos prekių ženklų įstatymo nustatytą

praleistą terminą 120

6. Už registravimą, paskelbimą ir liudijimo išdavimą 240

7. Už prekių ženklo galiojimo termino pratęsimą 240

7.1. Už daugiau kaip vieną prekių ir (ar) paslaugų klasę pratęsiant

prekių ženklo galiojimo terminą 120

8. Už pakeitimo įrašymą paraiškoje ar Lietuvos Respublikos

prekių ženklų registre 120

9. Už apeliacijos pareiškimą 120

10. Už protesto pareiškimą 320

11. Už teisės į pareikštą registruoti ar įregistruotą prekės ženklą

perdavimo sutarties registravimą 400

12. Už licencinės (sublicencinės) sutarties duomenų įrašymą į

Lietuvos Respublikos prekių ženklų registrą 300

13. Už išrašo iš Lietuvos Respublikosprekių ženklų registro išdavimą 120

14. Už paraiškos patvirtintos kopijos išdavimą 80

15. Už registracijos liudijimo dublikato išdavimą 120

16. Už susipažinimą su kolektyvinio ženklo naudojimo nuostatais 40

17. Už paraiškos Bendrijos prekių ženklui registruoti padavimą

per Valstybinį patentų biurą 100

*Papildyta straipsnio dalimi:*

*Nr. ,
2004-04-29,
Žin., 2004, Nr.
73-2543 (2004-04-30), i. k. 1041010ISTA0IX-2212*

**Pastaba.** Mokestis už prekių ženklo registracijos galiojimo termino pratęsimą, mokamas pasibaigus šio įstatymo 6 straipsnio 2 dalies 3 punkte nustatytam terminui, bet ne vėliau kaip per 6 mėnesius, didinamas 50 procentų.

\_\_\_\_\_\_\_\_\_\_\_\_\_\_

Lietuvos Respublikos Seimo

2001 m. birželio 5 d.

įstatymo Nr. IX-352

5 PRIEDĖLIS

***Netenka galios 2004-01-01***

*Priedo pakeitimai:*

*Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847*

Lietuvos Respublikos Seimo

2001 m. birželio 5 d.

įstatymo Nr. IX-352

6 PRIEDĖLIS

**MOKESČIŲ UŽ PATENTINIŲ PATIKĖTINIŲ REGISTRAVIMĄ DYDŽIAI (LITAIS)**

1. Už patentinio patikėtinio registravimą 200

2. Už pakeitimus Lietuvos Respublikos patentinių patikėtinių registre 120

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos Seimas, Įstatymas

Nr. ,
2001-12-21,
Žin., 2001, Nr.
110-3996 (2001-12-29), i. k. 1011010ISTA00IX-688

Lietuvos Respublikos mokesčių už pramoninės nuosavybės objektų registravimą įstatymo 1 priedėlio papildymo įstatymas

2.

Lietuvos Respublikos Seimas, Įstatymas

Nr. ,
2003-11-25,
Žin., 2003, Nr.
116-5253 (2003-12-12), i. k. 1031010ISTA0IX-1847

Lietuvos Respublikos mokesčių už pramoninės nuosavybės objektų registravimą įstatymo 1, 2, 4, 6 straipsnių pakeitimo ir 5 priedėlio pripažinimo netekusiu galios įstatymas

3.

Lietuvos Respublikos Seimas, Įstatymas

Nr. ,
2004-04-15,
Žin., 2004, Nr.
61-2188 (2004-04-27), i. k. 1041010ISTA0IX-2139

Lietuvos Respublikos įmonių ir organizacijų nekilnojamojo turto mokesčio įstatymo, Kelių priežiūros ir plėtros programos finansavimo įstatymo, Garantinio fondo įstatymo, Rinkliavų įstatymo, Mokesčių už pramoninės nuosavybės objektų registravimą įstatymo, Mokesčio už aplinkos teršimą įstatymo, Konsulinio mokesčio įstatymo, Lietuvos banko įstatymo pakeitimo ir papildymo įstatymas

4.

Lietuvos Respublikos Seimas, Įstatymas

Nr. ,
2004-04-29,
Žin., 2004, Nr.
73-2543 (2004-04-30), i. k. 1041010ISTA0IX-2212

Lietuvos Respublikos mokesčių už pramoninės nuosavybės objektų registravimą įstatymo 2 ir 4 priedėlių papildymo įstatymas